เรื่องร้องเรียน (ความปลอดภัย,ร้องเรียน) วันที่ 2023-08-28 15:00:08 — แขวงดาวคะนอง เขตธนบุรี กรุงเทพมหานคร
สวัสดีค่ะ มีเรื่องร้องเรียนค่ะ แต่ไม่แน่ใจว่าควรเป็นฝ่ายไหน  

มีบริษัทเอกชนได้โทรเข้าเบอร์บ้าน 02 จะมาขอซื้อ "ที่ดิน"

ทางดิฉันสงสัยว่าบริษัทเอกชน นำข้อมูลส่วนตัวของเรามาจากไหน? 
บริษัทนั้น ติดต่อมาเพื่อจะขอซื้อ ทั้งๆที่เราไม่เคยประกาศขาย ประกาศให้เช่า หรือเปิดเผยข้อมูลใดๆ แก่สาธารณะเลย ว่าที่ดินนั้นอยู่ตรงไหน เบอร์โทรศัพท์อะไร ข้อมูลพวกนี้เค้าได้มาอย่างไร ทั้งๆที่ปัจจุบันก็มีกฏ PDPA 

ที่ส่งมาร้องเรียนเนื่องจากเจ้าของที่ดินคือคุณตาของดิฉันเอง ซึ่งอายุมากแล้ว 80 กว่าปี มันไม่มีทางที่คุณตาจะไปเล่นโซเชียล เปิดเผยข้อมูลได้ ทางเราก็ไม่เคยเอาเบอร์ 02 เบอร์บ้าน ไปประกาศให้เช่าที่ใดเลย  หรือถ้าให้เช่าก็จะเป็นแค่ชาวบ้านบอกกันปากต่อปาก และเป็นเบแร์โทรศัพท์มือถือ ไม่ใช่เบอร์บ้าน 02

บริษัทเอกชนแห่งนั้น โทรเข้ามาเบอร์ที่บ้าน ซึ่งคือเบอร์ 02 โดยปกติก็จะให้ไว้กับทางรัฐเวลาต้องเสียภาษี ติดต่อราชการต่างๆ หรือตามธนาคาร โรงพยาบาล แต่หลักๆแล้วโรงพยาบาลจะเป็นเบอร์โทรศัพท์มือถือของคุณแม่ซึ่งเป็นผู้ดูแลคุณตามาโดยตลอด สิ่งที่ทำให้ตกใจคือบริษัทโทรเข้าเบอร์บ้าน 02 และรู้ตำแหน่งของที่ดิน!!! ถ้ารู้ตำแหน่งที่ดินได้ ก็สามารถรู้ได้ว่าบ้านเราอยู่ตรงไหน ซึ่งมันอันตราย และไม่ปลอดภัยเลยกับบุคคล

เรื่องแบบนี้มันอาจจะมีมานานหลายๆ สิบปีแล้ว แต่ในปัจจุบันอยากให้กวดขันกันหน่อยค่ะ ข้อมูลส่วนตัวไม่ว่าจะให้กับทางไหน ไม่ควรเอาไปเปิดเผยที่ไหนเลย